**Referat fra foreldremøte for 1. klasse, 18.sept 2024**

*(Informasjon som ble presentert i presentasjon er ikke tatt med her. Det kan leses i eget dokument på nettsiden).*

**Informasjon fra helsesykepleier**

Presentasjon av de to helsesykepleierne på skolen. De er tilstede på skolen fast alle dager utenom onsdager. Av og til er de også på skolen på onsdager.

* **Skoleundersøkelse:** Alle elevene på første trinn skal på en skoleundersøkelse i løpet av året, helsesamtale med helsesykepleier og helsesjekk hos lege.
* **Time:** Alle får tildelt time via helsenorge.
* **Helsenorge:** Alle må innom helsenorge å sjekke at ungen er gjort digitalt aktiv i helsenorge. Hvis du ikke har mulighet til å gjøre dette, vil du få tildelt time på papir.
* Vi begynner med de ungene som er født tidlig på året. Har du et ban som er født sent på året, men tenker du bør komme inn til helsesamtale tidligere – ta kontakt med oss så ordner vi det.
* Foresatte har selv ansvar for å hente eleven ut fra timen og møte opp til tildelt time.
* Skolelege er kun tilgjengelig på onsdager. Vi er derfor lite fleksible på bytte av dag til skoleundersøkelsen, men vi kan bytte onsdag dersom oppgitt tidspunkt ikke passer.

**Hva foregår på skoleundersøkelsen?**

* Samtale med helsesykepleier – hvordan er det på skolen, overgang fra barnehagen, trivsel på skolen, vennskap, søvn, kosthold. Eventuelt ting foresatte ønsker å ta opp. Måler høyde og vekt.
* Etterpå tid hos legen. Lytter på hjerte, lunger, gjør motoriske undersøkelser. Legen ønsker at guttene skal vite på forhånd at hun skal sjekke at testiklene er på plass i pungen. Lurt å forberede ungene på dette i forkant.

**Hvordan kan dere ta kontakt med oss?**

* Helsenorge. Du kan sende spørsmål direkte til helsesykepleier via helsenorge. Her kan du skrive sensitiv informasjon.
* E-post og telefon: Ikke skriv sensitiv informasjon på e-post. Du kan gjerne skrive e-post til oss og be oss ringe dere når vi har ledig tid.
* Telefon: dere kan også ringe oss på telefon. Ofte vi er opptatt, da er det bedre å sende en e-post, så ringer vi opp igjen når vi har ledig tid.

**Diverse info**

* Ukeplanen ligger på hjemmsiden. *Se skjermbilde under for å se hvor du finner den på hjemmesiden til Frøyland skule.* Vi legger ut ny hver søndag.





* Vannflaske - viktig at vannflaskene er tomme når de er i sekken. Eleven kan fylle vann i vasken i klasserommet. Flaskene kan stå på skolen hele tiden.
* Vent utenfor før det ringer inn, elevene skal ikke inn. Foresatte har lov å gå inn for å sjekke hyllen.
* Sjekk hyllen til elevene. Spesielt når det har vært mye regn.
* **Merk klær!!**
* iPad: Ikke last inn andre apper på iPaden. Det er kun lærerne som styrer appene som skal være på iPaden.
* Edge - det er denne nettleseren vi bruker på skolen. Lekser i nettleseren - da må elevene bruke Edge, ikke safari. Elevene er automatisk logget inn i Edge.
* Fravær - meld fravær via app.

**Vennegrupper**

Vennegruppene ble vist på skjermen. Alle foreldrene samlet seg i vennegruppene og ble enige om hvordan de skulle organisere dette.

Viktig at vennegrupper prioriteres foran fritidsaktiviteter.

**Eventuelt**

Utviklingssamtaler blir sannsynligvis i november. Blir kun samtale mellom foresatte og lærer. Eleven er ikke med på denne samtalen nå i høst. De blir med på utviklingssamtalen i vår.